[{"text_idx": "#000001", "text": "Ymunodd plant, pobl ifanc a gwesteion a\u0302 seremoni arwyddo dur ar safle adeilad newydd Ysgol y Brenin Harri VIII 3-19 oed yn y Fenni. Bydd y dur sydd wedi\u2019i lofnodi yn rhan o strwythur yr adeilad ar gyfer cenedlaethau\u2019r dyfodol i\u2019w ddarganfod mewn nifer o flynyddoedd i ddod."}, {"text_idx": "#000002", "text": "Dywedodd y Cynghorydd Martyn Groucutt, Aelod Cabinet dros Addysg: \u201cMae\u2019r seremoni hon yn gam nesaf gwych yn nhaith adeiladu\u2019r Ysgol Brenin Harri VIII 3-19. Mae\u2019n anhygoel sut mae\u2019r strwythur yn dod at ei glyd yn y lleoliad syfrdanol hwn \u2013 bydd yn amgylchedd dysgu mor wych i blant. Yr ysgol wych hon fydd yr ysgol 3-19 carbon niwtral gyntaf yng Nghymru."}, {"text_idx": "#000009", "text": "Dywedodd Rob Williams, cyfarwyddwr ardal Morgan Sindall Construction: \u201cMae creu cyfleusterau cynaliadwy o ansawdd uchel yn rhywbeth y mae ein ti\u0302m yn ymfalchi\u0308o ynddo, ac mae gallu gweithio gyda Rhaglen Cymunedau Cynaliadwy ar gyfer Dysgu Llywodraeth Cymru ochr yn ochr a\u0302\u2019r gymuned leol a myfyrwyr wedi bod yn rhoi boddhad aruthrol. Mae\u2019r ysgol hon yn enghraifft arall o\u2019n hymrwymiad i gynyddu lleoedd ysgol a sicrhau bod plant yn cael y cyfle gorau i gyrraedd eu llawn botensial drwy\u2019r amgylcheddau y maent yn dysgu ynddynt."}, {"text_idx": "#000010", "text": "\u201cMae\u2019r arwyddo dur yn garreg filltir bwysig wrth ddarparu Ysgol Brenin Harri VIII 3-19 ac rydym yn edrych ymlaen at barhau a\u0302\u2019n cydweithio a\u0302\u2019r cyngor, fframwaith Fframwaith Adeiladu Cydweithredol De-ddwyrain a Chanolbarth Cymru, yr ysgol a\u2019r gymuned leol. Rydym bob amser yn awyddus i ymgysylltu a\u0302\u2019r ysgol y tu allan i ymweliadau safle a theithiau cerdded, felly roedd yn wych bod yn rhan o\u2019r digwyddiad capsiwl amser diweddar a welodd fyfyrwyr yn chwarae rhan yn y bennod hon o hanes yr ysgol.\u201d"}]